als_Latn dik_Latn sag_Latn
Vëllai i Gate Mahmutaj kundërshtoi sot arrestimin e kunatës së tij Natasha Mahmutaj dhe bashkëshortes, të cilat u ndaluan nga policia, pasi së bashku me 8 persona të tjerë, kanë nxitur dhe sulmuar bashkë me nxënësit e shkollës “Muhamet Gjollesha” në Lazarat, oficerët e policisë në Lazarat.“Gruaja ime dhe kunata nuk janë ato që kanë organizuar protestën e një dite më parë në Lazarat”, tha Xhemal Mahmutaj sipas “Shqiptares”.
Më tej ai u shpreh se e gjithë situata filloi për shkak të një vajze, e cila sipas tij është ngacmuar nga policia, dhe ajo më pas është kundërpërgjigjur së bashku me shoqet e saj:
“Dje një vajzë aty e kishin ngacmuar, e kishin vajtur kishin denoncuar në polici. E pastaj shoqet e saj ishin mbledhur dhe kishin sulmuar policinë. Ky nuk është organizim i familjes Mahmutaj, por e nxënësve. E pastaj erdhi policia tjetër dhe përdori dhunën. Tani në fshat nuk më asnjë fëmijë. Fshati Lazarat nuk ka rënë e as do bjerë në kthetrat e këtyre enveristëve. Kjo është e gjitha politike. Kjo po bëhet vetëm për Gaten, e ndërsa Gatja është vetëm çoban”, deklaroi vëllai i Gate Mahmutaj.
Ngjarja në fjalë ndodhi pasditen e djeshme, në qendër të fshatit Lazarat, ku një grup nxënësish dhe disa banorë të fshatit Lazarat sulmuan me sende të forta punonjësit e policisë që kryenin shërbim në këtë fshat.
als_Latn als_Latn als_Latn als_Latn